Bosanska crkva - Wikipedia

# Bosanska crkva

### Sa Wikipedije, slobodne enciklopedije

Bosanska crkva je bila autohtona crkva u Bosni koja je postojala tokom srednjeg vijeka. Pripadnici ove crkve su se jednostavno zvali "krstjani". Crkva više ne postoji jer je sasvim nestala tokom Osmanske vladavine. Organizacija i vjersko stajalište Crkve se i danas slabo razumije jer pripadnici Crkve su ostavili malo knjiženja. Mnogo toga što znamo o Bosanskoj crkvi znamo zbog tekstova stranih izvora, najčešće katoličkih.

Bosna je bila smještena na granici katoličanstva i pravoslavlja. Hrvati na zapadu i Mađari na sjeveru su prihvatili katoličanstvo, dok su Srpske zemlje prema istoku i Hercegovina na jugu prihvatili pravoslavlje. Obje crkve su smatrale Bosansku crkvu heretičkom. Stranci su često optuživali Crkvu bosansku da je bila vezana za Patarensku herezu i bogumile, no mnogi historičari danas smatraju da su te teze netačne.

Tokom kasnijeg srednjeg vijeka većina Bosne je bila u suštini katolička, ali ne zna se tačno koliko je ljudi pripadalo kojoj crkvi. Bosanska crkva je tada istodobno postojala sa katoličkom.

Dio otpora bosanske crkve je vjerovatno bio vezan sa politikom; tokom 14. vijeka katolička crkva je smjestila Bosnu pod Mađarskim biskupom i moguće je da je jedan motiv za šizmu bila želja za nezavisnost od Mađarske dominacije. Nekoliko bosanskih vladara su bili krstjani, ali neki od njih su prihvatili katoličanstvo zbog političkih razloga.

Ranije se je smatralo da su krstjani masovno prešli na Islam zbog progona katoličke i pravoslavne crkve. No, danas neki historičari smatraju da je Bosanska crkva bila skoro nestala za vrijeme dolaska Osmanlija 1463. godine.

Preuzeto sa: "http://bs.wikipedia.org../../../b/o/s/Bosanska_crkva.html"

Kategorije: Crkve | Srednjovjekovna Bosna

##### Views

- Članak
- Razgovor
- Trenutna verzija

##### Pretraga